**David Allen Ogden Stiers** (født 31. oktober 1942 i Peoria i Illinois i USA, død 3. mars 2018 i Newport i Oregon) var en amerikansk skuespiller og musiker, kjent for sin rolle som Charles Winchester i *M\*A\*S\*H*.

Liv og virke
------------

### Bakgrunn

David Ogden Stiers var sønn av Margaret Elizabeth (født Ogden) og Kenneth Truman Stiers. Ved Urbana High School var han klassekamerat med Roger Ebert. Stiers flyttet til Eugene i Oregon, fullførte North Eugene High School og begynte ved University of Oregon.

### Karriere

Stiers flyttet til San Francisco, der han var skuespiller ved California Shakespeare Theater, San Francisco Actors Workshop og improvisasjonsgruppen The Committee, med Rob Reiner, Howard Hesseman og Peter Bonerz. I California arbeidet han i syv år for Santa Clara Shakespeare Festival.

Stiers flyttet senere til New York hvor han ble medlem av John Housemans skuespillerstab.

Stiers ble med i *M\*A\*S\*H* i 1977. Hans rollefigur var ingen erstatter for Larry Linvilles rollefigur Frank Burns, snarere en helt annen type frustrasjon for Hawkeye Pierce og B.J. Hunnicutt.[] Han var med i *M\*A\*S\*H* helt til serien gikk av lufta.

Senere lånte Stiers stemme til blant annet mange Disney-figurer, blant dem Cogsworth i *Skjønnheten og udyret* (1991), en dobbeltrolle som Sir John Ratcliffe og hans lakei Wiggins i *Pocahontas*, som erkediakonen i *Ringeren i Notre Dame* (1996) og som Jumba Jookiba i *Lilo og Stitch* (2002). Han spilte kongressmann i *North and South* sammen med Patrick Swayze.

I 1999 var han med i den kortvarige *Love and Money* som Nicholas Conklin, en mangemilliardær med en personlighet som var svært lik den Stiers gav major Winchester.

Han hadde også en gjesterolle i *Pizzagjengen* som Mr. Bauers, en noe sinnsforstyrret mann som stadig fortalte historier fra kjente filmer som om han selv hadde opplevd dem. I tillegg til dette hadde han også en gjesterolle i *Frasier* der han spilte en homofil venn av Frasiers mor.

I 2001 gav han stemme til Kamaji i den engelskspråklige versjonen av Hayao Miyazakis film *Chihiro og heksene*, og i 2005 gav han stemme til «Nicky Flippers» i den engelskspråklige versjonen av *Sannheten om Rødhette*.

Han kommenterte også naturprogrammer, blant annet på PBS.

I likhet med mange av *M\*A\*S\*H*-stjernene hadde også Stiers mange gjesteroller i blant annet *Star Trek: The Next Generation* (episoden «Half a Life»), *Matlock* (episoden «The Ambassador») og i en episode av *ALF*. I 2002 var han medlem av staben til serien *The Dead Zone* som presten Reverend (prest / menighetsforstander) *Eugene "Gene" Purdy*.

Han var også profesjonell musiker, og hadde mange gjesteroller som musiker og dirigent.

Han ble kreditert på flere måter, blant annet *David Stiers*, *David Odgen Stires* og *David Ogden Steers*.

Referanser
----------

1. 1 2 3 4 5 6   TheGuardian.com, Ronald Bergan, «David Ogden Stiers obituary», type referanse nekrolog, utgitt 11. mars 2018, besøkt 3. mai 2018[Hentet fra Wikidata]
2. ↑   Discogs, Discogs artist-ID 949368[Hentet fra Wikidata]
3. 1 2   Internet Broadway Database, Internet Broadway Database person-id 73277, besøkt 9. oktober 2017[Hentet fra Wikidata]
4. 1 2   Geni.com[Hentet fra Wikidata]
5. ↑  ««MASH»-skuespiller David Ogden Stiers er død». *Dagbladet.no* **(norsk)**. 4. mars 2018. Besøkt 4. mars 2018.
6. ↑  «*Film Reference* bio».
7. ↑  «David Ogden Stiers Unofficial website – David Ogden Stiers Fan Tribute site».
8. ↑  «Five Questions With David Ogden Stiers». *USA Network*. Arkivert fra originalen 3. november 2005.  «Arkivert kopi». Archived from the original on 3. november 2005. Besøkt 6. mars 2018. CS1-vedlikehold: Uheldig URL (link)

Eksterne lenker
---------------

* (en) Offisielt nettsted Rediger på Wikidata

* (en) David Ogden Stiers – kategori av bilder, video eller lyd på Commons Rediger på Wikidata
* (en) David Ogden Stiers på Internet Movie Database Rediger på Wikidata

* (sv) David Ogden Stiers i Svensk Filmdatabas Rediger på Wikidata

* (da) David Ogden Stiers på Filmdatabasen Rediger på Wikidata

* (da) David Ogden Stiers på Scope Rediger på Wikidata

* (fr) David Ogden Stiers på Allociné Rediger på Wikidata

* (en) David Ogden Stiers på AllMovie Rediger på Wikidata

* (en) David Ogden Stiers hos Rotten Tomatoes Rediger på Wikidata

* (en) David Ogden Stiers hos The Movie Database Rediger på Wikidata

* (en) David Ogden Stiers hos Internet Broadway Database Rediger på Wikidata

* (en) David Ogden Stiers hos Behind The Voice Actors Rediger på Wikidata
* (en) David Ogden Stiers på Discogs Rediger på Wikidata

* (en) David Ogden Stiers på MusicBrainz Rediger på Wikidata

* (en) David Ogden Stiers på Songkick Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** MusicBrainz **·** Discogs
 |